ถ้าไม่มีพระมหากษัตริย์ไทย คงไม่มีพื้นที่ให้ คนรุ่นใหม่ ได้ยืนในวันนี้
คงได้อ่านประวัติเรื่องราวความเป็นมาของ บุคคลในภาพประวัติศาสตร์ ไปบ้างแล้ว สำหรับคนต้นเรื่องอย่าง คุณพยุงศักดิ์ กาฬมิค ปัจจุบันดำรงตำแหน่ง ผอ.สำนักงานคุ้มครองสิทธิและเสรีภาพ ภาค 4 เด็กน้อยที่ก้มลงกราบพระบาทในหลวงรัชกาลที่ 9 บริเวณพื้นที่ตรงข้ามกับสนามบินบ่อทอง อ.หนองจิก จ.ปัตตานี เนื่องจากคุณพ่อซึ่งรับราชการทหาร และตัวเขาเองเคยได้ใช้ชีวิตอยู่ในค่ายอิงคยุทธบริหาร จ.ปัตตานี จึงตามครอบครัวไปรับเสด็จ กลายเป็นได้ภาพแห่งความทรงจำ สื่อหลายสำนักทั่วประเทศพากันประโคมข่าวบอกเล่าความดีงาม  ,ทีมข่าวเจาะประเด็นไทยรัฐออนไลน์, ได้มีโอกาสพูดคุยกับ คุณพยุงศักดิ์ กาฬมิค ถึงเรื่องราวในยุคที่ประเทศไทยได้เปลี่ยนผ่าน จากในหลวงรัชกาลที่ 9 เข้าสู่รัชกาลที่ 10 กับการดำเนินชีวิตที่สำนึกในบุญคุณแผ่นดินไทยและสถาบันพระมหากษัตริย์ จากวันนั้นจวบจนวันนี้ ที่ตัวเขาเองซาบซึ้งมาเสมอว่า เป็นเพราะพระบารมีของราชวงศ์ไทย ทำให้มีผืนแผ่นดินทำกินอาศัยตั้งแต่บรรพบุรุษปลูกฝังให้เจริญเติบโตมีหน้าที่การงานทำที่ดีมาจนวันนี้,คุณพยุงศักดิ์ กาฬมิค, เล่าย้อนกลับไปว่า ภาพที่ปรากฏออกสื่อ เป็นภาพที่ตนเองยังอายุได้เพียง 4 ขวบเท่าทั้น ชีวิตในวัยเด็กถูกปลูกฝังมาเหมือนเด็กธรรมดาทั่วไป เวลาว่างได้ออกไปเล่นกับเพื่อนๆ ได้ดูทีวีขาวดำบ้าง ฟังวิทยุบ้าง ซึ่งสมัยก่อนไม่ได้มีอะไรแปลกใหม่ หรือมีสื่อทางเลือกมากมายอย่างวันนี้ การถ่ายทอดสื่อสารเรื่องราวประวัติศาสตร์ค่อนข้างชัดเจน ไม่ผิดเพี้ยนหรือถูกแปลงสารออกไป ผิดกับเด็กรุ่นใหม่ ที่ได้รับวัฒนธรรมจากสื่อหลายด้าน โดยเฉพาะโลกโซเชียล  ,คุณพยุงศักดิ์ บอกด้วยว่า รู้สึกภาคภูมิใจที่ประเทศไทยไม่เคยเป็นเมืองขึ้นของใครมากก่อน ด้วยความเสียสละเลือดเนื้อของสถาบันพระมหากษัตริย์ ทำให้รุ่นพ่อรุ่นแม่ รุ่นเรา และเด็กรุ่นใหม่ ได้มีผืนแผ่นดินไทย ที่อยู่อาศัยทำกินและดำรงชีวิตได้มาจนทุกวันนี้   ,หลักสูตรการเรียนการสอนของโรงเรียนในประเทศไทยเราได้บรรจุเรื่องราวมากมายทั้งในและต่างประเทศ มันคงจะดีกว่านี้หากเราบรรจุวิชาประวัติศาสตร์เข้าไปให้ได้เรียนรู้ตั้งแต่เด็กๆ เพราะประวัติศาสตร์ นอกจากจะมีความเป็นมาจากข้อเท็จจริงแล้วยังน่าอ่าน น่าติดตาม  หรืออีกทางหนึ่งอาจจะจัดอบรมบรรยายถ่ายทอดข้อมูลโดยผู้ที่มีความรู้จริงๆ ไปสู่บุคคลที่สนใจศึกษาจริงๆ เป็นกลุ่มแรก ผมเชื่อว่ามันจะเป็นประโยชน์กับเด็กๆ ที่กำลังจะเติบโตเป็นผู้ใหญ่ในอนาคต ,นายพยุงศักดิ์ กล่าวทิ้งท้าย 
คงได้อ่านประวัติเรื่องราวความเป็นมาของ บุคคลในภาพประวัติศาสตร์ ไปบ้างแล้ว สำหรับคนต้นเรื่องอย่าง คุณพยุงศักดิ์ กาฬมิค ผอ.สำนักงานคุ้มครองสิทธิและเสรีภาพ ภาค 4
คนรุ่นใหม่,พระมหากษัตริย์,พยงศักดิ์ กาฬมิค,บุคคลในภาพ,ข่าวร้อน,ข่าวทั่วไป